Pfalz–Neuburgi Eleonóra magyar királyné

Pfalz–Neuburgi Eleonóra Magdolna (teljes nevén Eleonóra Magdolna Teréza, ; Düsseldorf, 1655. január 6. – Bécs, 1720. január 19.), a Wittelsbach-házból származó pfalz–neuburgi hercegnő, Fülöp Vilmos pfalzi választófejedelem leánya, aki I. Lipót császár harmadik feleségeként német-római császárné, német, magyar és cseh királyné. Gyermekei között két további uralkodó is megtalálható, I. József és VI. Károly császárok.

Élete

Származása 
A Wittelsbach hercegi családból származott, édesapja Fülöp Vilmos pfalzi választófejedelem és neuburgi herceg (1615–1690), édesanyja Erzsébet Amália hessen-darmstadti tartománygrófnő (1635–1709) volt.

Házassága 
Bár Eleonóra többre tartotta a kolostori életet a bécsi császári udvar pompájánál, családja nyomására elfogadta I. Lipót császár házassági ajánlatát, aki ekkorra már kétszer özvegyült meg. 1676. december 14-én Passauban ment férjhez Lipóthoz, 1681. november 9-én Sopronban magyar királynévá, majd 1689-ben Mainzban német-római császárnévá koronázták. A rendkívül művelt asszony lett Lipót egyik legfontosabb segítője, s erős befolyást gyakorolt a politikára és az udvari életre. 1686 és 1705 között a Gonzaga Eleonóra királyné által alapított Csillagkeresztes Rend védnökasszonya volt, ami a katolikus, jótékonykodó nemes asszonyok kitüntetése és szervezete volt.

Özvegységben 
I. Lipót 1705. május 5-én Bécsben meghalt. Eleonóra 15 évvel élte túl férjét, és a császár halála után az udvar befolyásos központja maradt, nem tartott attól, hogy kritizálja fia, I. József császár kormányzati tevékenységét.

A fiatal császár hirtelen halála után, 1711-ben elvállalta a régensséget addig, míg kisebbik fia, Károly főherceg vissza nem tért Spanyolországból Bécsbe.

Egész életében nagy vallási jámborsággal szentelte magát a szegények és betegek gyámolításának. 
Egy gyónás közben szélütést kapott, és néhány hét múlva, 1720. január 19-én meghalt. Saját kérésére nem boncolták fel, és nem balzsamozták be. Egyszerű apácaruhában helyezték örök nyugalomra a Habsburgok hagyományos temetkezőhelyén, a bécsi kapucinusok templomának kriptájában.

Gyermekei 
József főherceg (1678. július 26. – 1711. április 17.), apját követően német-római császár, magyar és cseh király.
Krisztina főhercegnő (1679. június 18.), születése napján meghalt.
Mária Erzsébet főhercegnő (1680. december 13. – 1741. augusztus 26.), az Osztrák Németalföld császári helytartója lett.
Lipót József főherceg (1682. június 2. – 1684. augusztus 3.), gyermekként meghalt.
Mária Anna főhercegnő (1683. szeptember 7. – 1754. augusztus 14.), V. János portugál király felesége lett.
Mária Terézia főhercegnő (1684. augusztus 22. – 1696. szeptember 28.), gyermekként meghalt.
Károly főherceg (1685. október 1. – 1740. október 20.), testvérét követően német-római császár, magyar és cseh király.
Mária Jozefa főhercegnő (1687. március 6. – 1703. április 14.), gyermekként meghalt.
Mária Magdolna főhercegnő (1689. március 26. – 1743. május 1.), hajadonként a császári udvarban élt élete végéig.
Mária Margit főhercegnő (1690. július 22. – 1691. április 22.), gyermekként meghalt.

Jegyzetek

További információk 
 A bécsi Császári Kripta honlapja

! colspan="3" style="background: #FFFF00; color: #000000" |
|-
| colspan="3" |Pfalz–Neuburgi Eleonóra MagdolnaWittelsbach-ház, pfalzi ágSzületett: 1655. január 6. Elhunyt: 1720. január 19.
|-
! colspan="3" style="background: #ACE777; color: #000000" |

Eleonóra
Régensnők
Magyarország régensei
Cseh királynék
Magyar királynék
Német-római császárnék
Német királynék
Horvát királynék
A Csillagkeresztes Rend tagjai
1655-ben született személyek
1720-ban elhunyt személyek
Anyakirálynék